Art Powell

**Arthur Louis Powell** (født 25. februar 1937 i Dallas i Texas, død 6. april 2015 nær San Diego i California) var en wide receiver i amerikansk fotball som spilte i National Football League (NFL) og American Football League (AFL). Han spilte college football for San Jose State Universitys skolelag San Jose State Spartans.

## Tidlig karriere
Powell spilte amerikansk fotball da han gikk på San Diego High School og senere i college da han gikk på San Jose State University. Broren Charlie Powell var også en amerikansk fotballspiller.

## Profesjonell karriere
Powell spilte for Montreal Alouettes og Toronto Argonauts i Canadian Football League i 1957 og 1958. Powell spilte i American Football League (AFL) for New York Titans, Oakland Raiders og Buffalo Bills. Han spilte også i National Football League (NFL) for Philadelphia Eagles og Minnesota Vikings.

Med en størrelse, hastighet og evne som gjorde ham til en god spiller på hele banen var Powell en av de første stjernespillerne i American Football League. Med New York Titans ledet Powell ligaen i mottatte touchdowns i 1960 og mottatte yards i 1962. Han ledet deretter ligaen i begge kategoriene i 1963 etter han signerte med Raiders.

Powell begynte idrettskarrieren etter å ha blitt draftet av Philadelphia Eagles og hadde en imponerende første sesong i 1959. Han var nummer to i retur av avspark med et snitt på 27 yards og var en reserve defensive back. Han returnerte blant annet et avspark 95 yards for en touchdown mot regjerende conferencemestre New York Giants den 4. oktober da Eagles vant 29–21. Powell nektet å spille i en sesongoppkjøringskamp mot Washington Redskins i Norfolk i Virginia i 1960 da han fant ut at Eagles’ fargede spillere ikke ville få rom på lagets hotell.

Powell signerte deretter med AFLs Titans i 1960 og etablerte seg tidlig som en solid mottaker etter at hovedtrener Sammy Baugh flyttet ham til posisjonen, med fire touchdowns i sin første kamp. I ligaens første tre sesonger var Powell og Don Maynard den første wide receiver-duoen hvor begge hadde over 1 000 mottatte yards, noe duoen først gjorde i 1960, ligaens første år, og igjen i 1962. Da Titans møtte Houston Oilers i en sesongoppkjøringskamp i 1961 i Greenville i Sør-Carolina hvor fargede spillere måtte bo på et slitent hotell i et nabolag for fargede valgte Powell å boikotte kampen.

Til tross for statusen som lagets beste mottaker forberedte Powell seg på å signere med et annet lag etter 1962-sesongen på grunn av Titans’ økonomiske problemer. For å sikre at han skulle få noe for ham valgte Titans’ eier Harry Wismer å tilby ham til andre klubber den 19. oktober 1962.

Oakland endte opp med å bli Powells neste reisemål, da han signerte med laget den 31. januar 1963. I hans første sesong med laget forbedret laget sesongresultatet med ni seiere under den nye hovedtreneren Al Davis. Powell scoret 16 touchdowns og tok imot 73 pasninger for 1 394 yards.

Av banen viste Powell seg å være en leder for laget da han og lagkameratene Bo Roberson, Clem Daniels og Fred Williamson nektet å spille i en vennskapskamp mot sitt gamle lag, nå omdøpt New York Jets, fordi sitteplassene i Ladd Stadium var segregert.

Powell ba om å bli byttet til Buffalo for å jobbe mot noen forretningsmuligheter i Toronto-området, og Raiders’ eier Al Davis gikk med på ønsket.

I løpet av AFLs eksistens var Powell nummer tre i yards med 8 015, bak Don Maynard (10 289) og Lance Alworth (8 976).

Fire tiår etter spillerkarrieren er Powell fremdeles Raiders’ fjerde beste mottaker, med 50 touchdowns i løpet av sine fire sesonger med Oakland. Med over 1 000 mottatte yards i fem forskjellige sesonger ble han utnevnt American Football League All-Star fire år på rad og ble utvalgt til All-Time All-AFL Team. Avstemningen for sistnevnte ble avholdt i 1970, etter sammenslåingen av AFL og NFL, og ble stemt på av mediebyråer og de samme som velger inn spillere til Hall of Fame. Til tross for å ha kun tatt imot 479 pasninger i løpet av sin karriere er han nummer 26 i mottatte touchdowns med 81, og er blant de beste noensinne ettersom 16,9 % av mottakelsene hans var touchdowns.

I 2019 inkluderte Professional Football Researchers Association Powell i PFRA Hall of Very Good Class of 2019. I august 2023 var han en av finalistene for innlemmelse i Pro Football Hall of Fame i 2024. Dersom han får 80 % godkjente stemmer fra komitéen blir han innlemmet.

## Karrierestatistikker
### Forsvar

### Mottakelser

## Død
Den 6. april 2015 døde Powell, 78 år gammel, under ett år etter hans storebror Charlie døde.

## Referanser